DRAGI PRIJATLJI!

Suočeni sa najvećim vojnim sukobom posle Drugog svetskog rata i pretnjom globalnog stradanja, a u znak sećanja na veliki zločin u Kragujevcu, u kome su 1941, pre 82 godinе, nemački okupatori u jednom danu streljali više hiljada nevinih civila, i sa iskrenom željom da izrazimo snažnu opomenu današnjim militaristima

Spomen park “Kragujevački oktobar”, Kragujevac, Srbija

 r a s p i s u j e

**KONKURS**

 **XXII MEDJUNARODNOG SALONA**

**ANTIRATNE KARIKATURE "KRAGUJEVAC 2023"**

Međunarodni žiri će od prispelih radova odabrati radove za izlaganje i objavljivanje u Katalogu Salona i dodeliti sledeće nagrade:

**Gran pri “Kurir mira” i nagradu od 1.500 evra Međunarodne asocijacije gradova vesnika mira**

**Zlatnu plaketu i 1.000 evra**

**Srebrnu plaketu i 800 evra**

**Bronzanu plaketu i 500 evra**

**Nagradu gradonačelnika Bidgošča (Poljska) u iznosu od 750 evra**

**Nagradu grada Ingolštata (Nemačka) u iznosu od 750 evra**

**Nagradu grada Bielsko-Biala (Poljska) u iznosu od 500 evra**

**Nagradu grada Sirena (Francuska) u iznosu od 500 evra**

**Nagrada grada Piteštija (Rumunija) u iznosu od 500 evra**

**Nagradu grada Karare (Italija) u iznosu od 500 evra**

**UKUPAN FOND NAGRADA JE 7.300 EVRA.**

**Žiri može dodeliti i određeni broj diploma radovima iz užeg izbora za nagrade.**

Pravo učešća na konkursu imaju karikaturisti i likovni stvaraoci iz celog sveta koji na antiratnu i temu razumevanja i solidarnosti među ljudima i narodima pošalju najviše 3 (tri) rada, koji nisu nagrađeni na drugim međunarodnim konkursima, formata A4 -A3, u likovnoj tehnici koju sami izaberu, računajući i elektronsku formu, 300dpi, uz originalni potpis. Radovi na poleđini ili u potpisu elektronske forme treba da sadrže podatke o autoru (ime, prezime, godinu rođenja, adresu, telefon/faks, e-mail)

**Rok za prijem radova je 18. avgust 2023. godine. Žiriranje će se obaviti 25. i 26.. avgusta 2023.**

**Karikature slati na adresu: SALON ANTIRATNE KARIKATURE, Desankin venac bb, 34000 Kragujevac, Srbija ili na elektronsku adresu** **salonkarikature.kg@gmail.com**

**Radovi prispeli na konkurs se ne vraćaju, a Salon zadržava pravo njihovog korišćenja bez posebne naknade. Nagrade će biti uručene u roku od tri meseca od dana objavljivanja dobitnika.**

NAPOMENA: Međunarodni salona antiratne karikature imao je veliku međunarodnu promociju i afirmaciju. Posle premijernog predstavljanja u Kragujevcu izložba Salona je postavljana u brojnim gradovima u svetu i u međunarodnim organizacijama. Salon je gostovao u više od 40 gradova u 20 zemalja. Bio je predstavljen u zgradi Ujedinjenih nacija u Njujorku, u izložbenim prostorijama Evropske komisije u Briselu, Aušvicu (Osvijenćimu-Poljska), Festivala “Svet je šaren” u Ingolštatu (Nemačka), u Piteštiju (Rumunija), poljskim gradovima Bidgošć, Bielsko-Bjala, Plonsk, Vielun, Torunj. Izložbu je videla publika i u Meksiko Sitiju, Limasolu (Kipar), Berlinu i Drezdenu (Nemačka), Parizu (Francuska), Trijavni (Bugarska), Sarajevu (Bosna i Hercegovina), Skoplju (Makedonija), Karari i Monte Kasinu (Italija), Nju Hejvenu (SAD), Poltavi (Ukrajina), Mesolongiju (Grčka), Kotoru (Crna Gora), Slovenj Gradecu (Slovenija)...

Virtuelna izložba 20. Salona je dostupna na sajtu Spomen parka „Kragujevački oktobar“ [www.spomenpark.rs](http://www.spomenpark.rs) .